Borgtog vir ma wat glo juffrou aanrandItumeleng Lizbeth Letsepe. Foto: ANA ŉ 40-jarige vrou, wat daarvan beskuldig word dat sy ŉ onderwyseres met ŉ sambreel aangerand het “om haar ŉ les te leer”, is Dinsdag in die Mankwe-landdroshof in Mogwase in Noordwes vrygelaat op borgtog. Itumeleng Lizbeth Letsepe is vrygelaat op borgtog van R2 000 en die saak is tot 20 Junie uitgestel vir verdere ondersoek. Sy staan tereg op aanklag van aanranding met die doel om ernstige liggaamlike besering aan te rig. Sy word daarvan verdink dat sy die graad 3-juffrou Mpuseng Sepotokele (52) op 22 Februarie by Leema Primary School in Tlhatlaganyane naby Sun City aangerand het. Sepotokele is herhaaldelik oor die kop en hande geslaan met ŉ sambreel. Sy het beserings opgedoen en moes in ŉ hospitaal opgeneem word. Sy is die oggend aangeval toe sy by die skool opgedaag het. Sy sterk aan by die huis. Lees alle vorige berigte oor Itumeleng Letsepe op Maroela Media.